В Казанлък приключиха снимките на нов български игрален филм | Словеса
27 Mar 2017 | 21:24
Словеса»Кино»В Казанлък приключиха снимките на нов български игрален филм	В Казанлък приключиха снимките на нов български игрален филм
Кино	„Роза Дaмасцена“ е филм за българската мечта! - така режисьорът Тодор Анастасов представи най-новата продукция, чиито снимки приключиха тези дни в Казанлък.
Веселин Плачков и Тодор Анастасов
Кадър от снимките
Снимачният процес на филма „Роза Дамaсцена“ продължава почти една година. Ролите се изпълняват от 56 актьори, сред които Веселин Плачков, Димитър Баненкин, Неда Спасова, Симона Халачева (дебют в киното за младата звезда на театър „София“), Любен Чаталов и др. Филмовата къща „Дамасцена“ ангажира за масовите сцени около 1300 души общо за снимачния период, което превръща филма в една от най-мащабните ленти, снимани у нас през последните 25 години.
„Никой не може да си направи българската мечта на чуждо място. Аз не знам как може да се случи“, казва режисорът Тодор Анастасов след края на снимките.
„Това е филм за успеха и пътя, който трябва да се извърви. Един филм на ръба на поезията, приказка за пътя към себе си и към света с вярата, че човек е единствено отговорният за красотата, честността и свободата, които е създал. Или за тяхната липса“, обобщава Мария Лалева, сценаристка и продуцентка на филма.
Следете профила на филма във Facebook.
Снимки: Светослав Владимиров/Филмова къща “Дамасцена“ 2016 г.
По материали на екипа	Коментари (0)